Príloha 1a

DOHODA O PROGRAME VLÁDNEJ BEZPEČNOSTI OHĽADOM 
ZDROJOVÉHO KÓDU

Táto Dohoda o programe vládnej bezpečnosti ohľadom zdrojového kódu („Dohoda o kóde GSP“) je dohodou medzi spoločnosťou Microsoft Corporation („Microsoft“) a ___________________ („Vaša inštitúcia“), ktorá koná v mene vlády ___________________ („Vaša vláda“). Dohoda nadobúda platnosť dňa ___________________ („Dátum účinnosti“).

Úvod
Táto Dohoda o kóde GSP tvorí rámec pre udelenie licencie na zdrojový kód od Microsoftu a informácie, ktoré Vaša vláda obdrží o zdrojovom kóde alebo jeho prostredníctvom (ďalej spoločne „Zdrojový kód“). Táto Dohoda o kóde GSP popisuje podmienky, ktoré vždy platia, a musí byť sprevádzaná jedným alebo viacerými dodatkami so špecifickými informáciami („Splnomocnenia“). Splnomocnenia popisujú Zdrojový kód, ktorý má byť poskytnutý, a akým spôsobom a ako dlho sa môže používať. Dohoda o kóde GSP a Splnomocnenia spolu tvoria celkovú Dohodu („Dohoda“). Licencia na prístup ku Zdrojovému kódu nadobúda platnosť vtedy, keď Vaša inštitúcia a Microsoft podpíšu túto Dohody o kóde GSP a akékoľvek súvisiace Splnomocnenie.

1.	Oprávnení zamestnanci a Ochrana Zdrojového kódu

1.1	Podľa Dohody bude Vaša inštitúcia konať ako centrálna koordinujúca inštitúcia pre Zdrojový kód. Ak sa Microsoft a Vaša inštitúcia dohodnú, Vaša inštitúcia môže pre Vašu vládu ustanoviť dodatočné inštitúcie, ktoré budú mať prístup ku Zdrojovému kódu („Poverené inštitúcie“), ako je uvedené v Splnomocnení. 

1.2	Dohoda sa vzťahuje na všetkých jednotlivcov s prístupom ku Zdrojovému kódu („Zamestnanci“).

1.3	Vaša inštitúcia podpíše jednu Dohodu o kóde GSP a počiatočné GSP Splnomocnenia. V budúcnosti môže Vaša inštitúcia podpísať dodatočné Splnomocnenia na podporu aktivít týkajúcich sa Zdrojového kódu, ak sa na tom Vaša inštitúcia, Poverené inštitúcie a Microsoft dohodnú. 

1.4	Vaša inštitúcia a Microsoft sa dohodli, že existencia Dohody o kóde GSP sa môže zverejniť v odsúhlasenom čase a mieste. Dokiaľ sa Vaša inštitúcia a Microsoft nedohodnú na zverejnení, Vaša vláda súhlasí s tým, že obsah, podmienky a ujednania Dohody o kóde GSP a akékoľvek Splnomocnenia zostanú dôverné, okrem informácií, ktoré musia byť zverejnené na základe výslovného zákonného ustanovenia. 

1.5	Dodávatelia a konzultanti podporujúci Vašu inštitúciu alebo Poverené inštitúcie budú mať tie isté práva a povinnosti, aké má na základe tejto Dohody Vaša vláda (zmienky o „Zamestnancoch“ v Dohode zahŕňajú v takom prípade aj dodávateľov a konzultantov), iba ak (a) ich Vaša vláda zmluvne zaviaže dodržiavať rovnaké podmienky, aké sa podľa Dohody týkajú ostatných Zamestnancov, a (b) Microsoft ich písomne odsúhlasil v samostatnej prílohe obsahujúcej zoznam dodatočných Zamestnancov.

1.6	Zdrojový kód je vysoko hodnotným obchodným tajomstvom Microsoftu a zároveň je aj dôvernou informáciou. Keď Microsoft sprístupní Dohodou Zdrojový kód, Vaša vláda súhlasí s nasledovným: 
•	nikdy Zdrojový kód nesprístupní tretej osobe (okrem prípadov v ktorých to Dohoda výslovne dovoľuje),
•	udrží Zdrojový kód v tajnosti, tak ako Vaša vláda udržuje v tajnosti svoje najcitlivejšie dôverné informácie,
•	použije Zdrojový kód a bude mať k nemu prístup len podľa podmienok opísaných v Dohode a
•	zaistí, aby boli uzatvorené dohody so Zamestnancami obsahujúce vynucovacie mechanizmy ochraňujúce tajomstvo Zdrojového kódu.

1.7	Ak súd alebo iný úrad vyzve Vašu inštitúciu alebo Poverenú inštitúciu k odhaleniu akejkoľvek časti Zdrojového kódu, musí o tom Vaša inštitúcia promptne informovať Microsoft, aby Microsoft mohol uplatniť vhodný ochranný prostriedok (alebo ekvivalent).

1.8	Prístup ku Zdrojovému kódu bude poskytnutý prostredníctvom MSDN Code Center Premium („CCP“) alebo inými metódami poskytnutými Microsoftom. Zamestnanci budú mať umožnený prístup ku Zdrojovému kódu, ako je popísané nižšie, ale budú im poskytnuté len najnutnejšie informácie, ktoré potrebujú vedieť. Vaša inštitúcia zariadi zamestnancom prístup ku Zdrojovému kódu následovným spôsobom:

•	Zamestnanci musia na prístup ku Zdrojovému kódu používať osobné inteligentné karty poskytnuté Microsoftom a nebudú sa o tieto inteligentné karty alebo akékoľvek iné prostriedky týkajúce sa Zdrojového kódu s nikým deliť;
•	V súlade s ďalšou odrážkou môžu byť noví Zamestnanci nahradení Vašou inštitúciou na základe písomného oznámenia Microsoftu, ale žiadna inteligentná karta nesmie byť pridelená inej osobe častejšie ako raz za 90 dní;
•	Dodávateľom a konzultantom môže byť pridelený prístup (inteligentná karta) určený zamestnancom za predpokladu, že sú dostatočne kvalifikovaní v súlade s časťou 1.5;
•	Zamestnanci budú mať prístup ku Zdrojovému kódu len tým istým spôsobom a na tom istom mieste, kde by mali prístup k najcitlivejším dôverným informáciám Vašej vlády, ako je opísané vo formulári Splnomocnenia, a nedovolia akejkoľvek inej osobe žiadnym spôsobom prehliadať Zdrojový kód alebo ku Zdrojovému kódu pristupovať.

2.	licenčné povolenia. Táto časť popisuje práva („Licenčné povolenia“), ktoré Vaša vláda môže získať na Zdrojový kód. Vašou inštitúciou a Microsoftom podpísané Splnomocnenie špecifikuje Licenčné povolenie, ktoré sa týka Zdrojového kódu uvedeného v Splnomocnení a môže obsahovať dodatočné práva a povinnosti, na ktorých sa Vaša inštitúcia a Microsoft vzájomne dohodnú.

2.1	Referencia. „Referenčné povolenie“ dovoľuje Vašej vláde používať Zdrojový kód ako referenciu, avšak iba vo forme „na čítanie“ a na účely uvedené v Splnomocnení. Vaša inštitúcia môže použiť Zdrojový kód v digitálnej alebo vytlačenej forme. Vaša vláda môže Zdrojový kód prehliadať aj prostredníctvom ladiaceho programu (debugger).

2.2	Potvrdenie o platnosti Zdrojového kódu a experimentovanie. „Povolenie spolupráce“ dovoľuje Zamestnancom pracovať so zamestnancami Microsoftu na Zdrojovom kóde, a to buď vo vývojových zariadeniach Microsoftu v USA alebo inde a na vzájomne odsúhlasených projektoch, ako je popísané a vzájomne odsúhlasené v Splnomocnení.

2.3	Odporúčané služby. Ak technickí zamestnanci Microsoftu, ktorí vyhodnocujú navrhované alebo existujúce Splnomocnenie, určia, že pre úspešnú prácu opísanú v Splnomocnení je potrebné využiť konzultačné služby Microsoftu (Microsoft Consulting Service), služby podporujúce výrobky Microsoftu (Microsoft Product Support Services) alebo kvalifikovaného externého poskytovateľa služieb („Odporúčané služby“), môže Vaša vláda uzatvoriť zmluvu o takýchto službách v súlade so štandardnými podmienkami a ujednaniami pre takéto služby. Ak si Vaša vláda nezaobstará Odporúčané služby, berie na vedomie, že to môže negatívne ovplyvniť úspech práce.

2.4	Podmienky Licenčných povolení. Podmienkou každého licenčného povolenia je, že Vaša vláda nebude konať žiadnu činnosť, ktorá (a) vytvorí alebo jej cieľom bude vytvorenie povinností pre Microsoft, pokiaľ ide o Zdrojový kód alebo akúkoľvek odvodenú prácu; alebo (b) poskytne alebo jej cieľom bude poskytnúť akejkoľvek tretej strane práva alebo výnimky z ochrany duševného vlastníctva Microsoftu alebo iné práva ku Zdrojovému kódu alebo akejkoľvek inej odvodenej práci. 

2.5	Žiadne iné licencie. Strany sa dohodli, že použitie určitých rozhraní alebo dátových štruktúr Zdrojového kódu sa nepodporuje a mohlo by vytvoriť dodatočnú príťaž pre Vašu vládu a Microsoft alebo nepriaznivo ovplyvniť skúsenosti používateľov produktov Microsoftu alebo iných produktov vytvorených pre platformu Microsoftu. Zároveň na základe Dohody Microsoft neposkytuje žiadne právo používať Zdrojový kód za účelom objavovania a/alebo používania rozhraní (napr. funkcie, protokoly, štruktúry uloženia na disk alebo do pamäte) okrem tých, ktoré Microsoft uverejnil a verejne sprístupnil (napr. Sady na zdokonaľovanie softvéru – Software Development Kits, Sady na zdokonaľovanie ovládačov – Driver Development Kits, Vývojové siete Microsoftu – Microsoft developer Network). Všetky práva, ktoré neboli výslovne udelené, si vyhradzuje Microsoft.

2.6	Komentáre a návrhy. Microsoft uvíta komentáre a návrhy Vašej vlády ohľadom Zdrojového kódu alebo iných informácií vzťahujúcich sa na produkty alebo operačné informácie, ktoré môže Microsoft Vašej vláde odhaliť. Ak Vaša vláda poskytne Microsoftu komentáre a návrhy týkajúce sa opráv porúch, zlepšení alebo iných úprav Zdrojového kódu alebo podobné informácie tohto druhu, môže Microsoft v spojitosti s použitím služieb a produktov Microsoftu zverejniť alebo ináč využiť k podnikateľským účelom komentáre a návrhy Vašej vlády akýmkoľvek spôsobom a úplne bez akýchkoľvek povinností alebo obmedzení týkajúcich sa práv duševného vlastníctva alebo iných práv.

2.7	Zdrojový kód a Sady na zdokonaľovanie softvéru. Vaša inštitúcia súhlasí s tým, že vyvinie maximálne úsilie na to, aby (a) promptne informovala Microsoft o akýchkoľvek bezpečnostných rizikách, ktoré môže Vaša inštitúcia mať ako dôsledok použitia Zdrojového kódu Vašou vládou, a aby (b) poskytla Microsoftu komentáre a návrhy, ktoré by mohli vylepšiť efektívnosť Sád na zdokonaľovanie systému, ktoré podporujú snahy Vašej vlády, ku ktorým sa používa Zdrojový kód.

3.	Žiadna záruka. Microsoft poskytuje vašej vláde zdrojový kód bez akejkoľvek výslovnej, predpokladanej alebo zákonnej záruky, dokonca neposkytuje ani predpokladanú záruku predajnosti alebo spôsobilosti na patričný účel či záruku vlastníckeho práva alebo neporušenia.

4.	Obmedzenie zodpovednosti. Vaša vláda súhlasí s tým, že Microsoft nebude zodpovedný za žiadne nepriame, vyplývajúce, špeciálne, náhodné alebo trestné škody.

5.	Doba platnosti a ukončenie zmluvy

5.1 Doba platnosti. Dohoda o kóde GSP platí po dobu 3 rokov od Dátumu účinnosti. Obdobie licenčného povolenia na Zdrojový kód je špecifikované v každom Splnomocnení. Doba platnosti Splnomocnenia môže byť kratšia ako doba platnosti Dohody o kóde GSP, ale nikdy nie dlhšia. Ako sa uvádza nižšie, Dohoda o kóde GSP a akékoľvek Splnomocnenia môžu byť ukončené aj skôr.

5.2 Ukončenie. V prípade zistenia akéhokoľvek neoprávneného odhalenia Zdrojového kódu, alebo ak Microsoft odôvodnene určí, že Dohoda bola porušená, môže ukončiť Dohodu o kóde GSP alebo akékoľvek Splnomocnenie podľa vlastného uváženia. Ktorákoľvek strana môže ukončiť Dohodu o kóde GSP alebo Splnomocnenie tým, že doručí druhej strane oznámenie s 90 dňovou výpovednou lehotou. V prípade ukončenia Dohody o kóde GSP končia aj všetky Splnomocnenia. Ak je ukončené len určité Splnomocnenie, nemá to vplyv na Dohodu o kóde GSP, prípadne iné Splnomocnenia.

5.3 Pretrvávajúce ujednania. Nasledujúce ujednania ostávajú v platnosti aj po ukončení Dohody o kóde GSP: časti 1, 2.4, 2.5, 2.6, 3, 4, 5, 7, 8 a 9. V prípade, že Vaša vláda udelí Microsoftu akékoľvek licencie v rámci Dohody, tieto licencie pretrvajú aj po jej ukončení.

5.4 Vrátené položky. Keď licencia Vašej vlády na Zdrojový kód skončí, je Vaša vláda povinná okamžite vrátiť Microsoftu Zdrojový kód, zničiť všetky kópie Zdrojového kódu a akékoľvek materiály s ním súvisiace ako napríklad inteligentné karty. Ak o to Microsoft požiada, Vaša vláda súhlasí, že jej vyšší úradník podpíše a vydá Microsoftu list obsahujúci prehlásenie, že všetky kópie Zdrojového kódu boli vrátené alebo zničené.

6.	Oznámenia

6.1	Akékoľvek oznámenie Vašej vlády alebo Microsoftu podľa Dohody, bude považované za učinené jeden deň po odovzdaní komerčnej kuriérskej službe, ktorá monitoruje polohu zásielok v priebehu doručovaní a je schopná doručovať aj v noci. Poplatok za doručenie bude zaplatený vopred. Všetky oznámenia musia byť adresované takto:

Vašej inštitúcii:			Microsoftu:		
					
			Microsoft Corporation		
			One Microsoft Way		
			Redmond, WA 98052-6399 USA		
K pozornosti:			K pozornosti:	Platforms Business Management 	
Telefón:			Telefón:	+001 (425) 882-8080	
Fax:			Fax:	+001 (425) 706-7329	
E-mail:			E-mail:	gspteam@microsoft.com	
			Kopírovať na:	Law & Corporate Affairs	
			Fax:	+001 (425) 706-7409	

6.2	Vaša vláda alebo Microsoft môžu tieto adresy zmeniť, avšak musia zmenu oznámiť.

7.	Rozhodné právo / Príslušný súd / Poplatky právnym zástupcom. Rozhodným právom Dohody sa stáva právo štátu Washington, Spojené Štáty Americké, s výnimkou ustanovení o voľbe práva. Vaša vláda súhlasí s tým, že akékoľvek nároky ohľadom Dohody budú riešené výhradne federálnymi súdmi v správnom obvode King, štátu Washington, s výnimkou prípadov, v ktorých nie je vecne daná federálna jurisdikcia. Pre tieto prípady Vaša vláda súhlasí s tým, že vecne a miestne príslušným súdom bude výhradne Najvyšší Súd v správnom obvode King, štátu Washington. Vaša vláda súhlasí, že Dohovor OSN o zmluvách o medzinárodnej kúpe tovaru sa nebude vzťahovať na Zdrojový kód upravený Dohodou. Ak Vaša vláda alebo Microsoft použije právnych zástupcov na uplatnenie svojich práv týkajúcich sa Dohody, víťazná strana bude oprávnená dostať náhradu za poplatky právnym zástupcom, náklady a iné výdavky.

8.	Zodpovednosť. Vaša vláda bude plne zodpovedná za plnenie všetkých povinností Zamestnancami Vašej vlády, dodávateľmi a konzultantmi v plnom rozsahu a v súlade s Dohodou.

9.	Neplatnosť niektorých častí dohody. Ak príslušný súd rozhodne o častiach Dohody, okrem častí 1, 2.4, 2.6, 3, 4, 10 alebo 11 , že sú nevykonateľné, ostatné časti zostávajú platné. Ak príslušný súd rozhodne o častiach 1, 2.4, 2.6, 3, 4, 10 alebo 11 a uzná ich za nevykonateľné, Dohoda bude okamžite ukončená. 

10.	Zákaz postúpenia Dohody Vašou vládou. Dohoda bude okamžite ukončená, ak sa Vaša vláda pokúsi ju postúpiť z akéhokoľvek dôvodu. Termín „postúpiť“ v tomto prípade zahŕňa všetky pokusy preniesť zodpovednosť alebo kontrolu akéhokoľvek plnenia podľa Dohody na strany iné ako Vašu inštitúciu alebo Poverené inštitúcie.

11.	Schválenia. Vaša vláda musí na svoje náklady obdržať a udržiavať akékoľvek schválenia, súhlasy, licencie, splnomocnenia, vyhlásenia, podania a registrácie, ktoré môžu byť nutné alebo vhodné pre plnenia Vašej vlády na základe Dohody. Vaša vláda je taktiež povinná platiť dane z predaja, používania a akékoľvek iné dane uvalené v niektorej jurisdikcii v dôsledku uzatvorenia Dohody, plnenia akýchkoľvek jej ustanovení, alebo prevodu vlastníctva alebo práv podľa Dohody (a odškodniť Microsoft, ak Microsoftu vznikne povinnosť takéto dane alebo iné plnenia zaplatiť) .

12.	Exportné obmedzenia. Zdrojový kód podlieha jurisdikcii a exportným predpisom USA. Vaša inštitúcia je povinná dodržiavať všetky príslušné národné aj medzinárodné zákony, vrátane administratívnych exportných predpisov USA, ako aj obmedzení vzťahujúcich sa na konečných užívateľov, konečné použitie a cieľovú krajinu, vydaných Spojenými štátmi alebo vládami iných krajín. Viac informácií ohľadom exportu produktov Microsoft viď http://www.microsoft.com/exporting/.

13.	jazyk dohody. Dohoda bola vytvorená v anglickom jazyku, ktorý je jediným a rozhodujúcim jazykom používaným pre jej výklad a interpretáciu, hoci pre uľahčenie si Vaša inštitúcia môže zadovážiť preklad. 

14.	Celá Dohoda. Dohoda zahŕňa podpísané Splnomocnenia, je jedinou dohodou medzi Vašou vládou a Microsoftom a pokrýva predmet Dohody. Dohoda nahrádza všetky súčasné dohody a ujednania ohľadom jej predmetu. V prípade, že existuje konflikt medzi Dohodou o kóde GSP a Splnomocnením, podmienky Splnomocnenia prevážia vzhľadom k predmetu príslušného Splnomocnenia. Ak Vaša vláda a Microsoft nepodpíšu po Dátume účinnosti dodatok k Dohode, Dohoda nebude zmenená. Ani Vaša vláda ani Microsoft sa nezriekajú práva na nárok vyplývajúci z porušenia Dohody, ak toto zrieknutie nie je obsiahnuté v podpísanom písomnom dokumente. Zrieknutie sa práv sa vzťahuje len na predmety opísané v tomto dokumente a nevzťahuje sa na iné porušenia Dohody.

Súhlasíme so všetkým, čo sa uvádza v Dohode o kóde GSP.

MICROSOFT CORPORATION			
		Vaša inštitúcia, krajina	
			
Kým		Kým	
			
Meno (tlačeným písmom)		Meno (tlačeným písmom)	
			
Titul		Titul	
			
		Dátum	

SPLNOMOCNENIE PROGRAMU VLÁDNEJ BEZPEČNOSTI

Toto Splnomocnenie popisuje špecifický prípad licencie na Zdrojový kód medzi Vašou vládou a Microsoftom. Splnomocnenie sa stáva súčasťou Dohody po podpísaní Microsoftom a Vašou vládou alebo Poverenou inštitúciou.

A.	Microsoft poskytne Vašej vláde nasledujúce Licenčné povolenie na Zdrojový kód, ako to je opísané v Dohode o vládnom bezpečnostnom programe ohľadom zdrojového kódu: Referenčné povolenie.

B.	Microsoft dáva licenciu Vašej inštitúcii na tento zdrojový kód: Premium Source Kit pre Windows 2000, Windows XP, Windows.Net Server a ďalšie produkty počas doby tohto Licenčného splnomocnenia („Windows Premium Source Kit“), ktoré poskytne Microsoft.

C.	Vaša vláda môže použiť tento Zdrojový kód len v nasledovných zariadeniach Vašej vlády: _______________________________________________________________________________________________________________________________________________________________________________________________________________
alebo v zariadeniach určených Microsoftom.

D.	Vaša vláda môže použiť Zdrojový kód len na tieto výhradné účely: interné bezpečnostné audity operačných systémov Microsoft Windows; napomáhanie Vašej vláde v bezpečnostných analýzach, k podporovaniu a rozvíjaniu vnútorne rozmiestnených produktov pre platformu Microsoft; na pokračujúce bezpečnostné analýzy Vašej vlády a podporu Vládneho rozmiestnenia operačných systémov Microsoft Windows.

E.	V dobe, keď Zamestnanci majú prístup ku Zdrojovému kódu, a jeden rok od posledného prístupu ku Zdrojovému kódu zamedzí Vaša vláda tomu, aby títo Zamestnanci pracovali na rozvoji softvéru, ktorý by poskytoval značne podobnú funkcionalitu ako operačné systémy, ku ktorým Zamestnanci pristupovali pomocou Zdrojového kódu. Tieto obmedzenia sa vzťahujú len na osoby s prístupom ku Zdrojovému kódu. Platnosť tejto časti bude pretrvávať aj po ukončení platnosti tohto Splnomocnenia alebo Dohody o kóde GSP.

F.	Na práva, ktoré týmto Splnomocnením poskytol Microsoft, sa bude vzťahovať poplatok vo výške 0 $. Microsoft môže odporučiť, aby ste si na vlastné náklady zadovážili Odporúčané služby, ako sa uvádza v časti 2.3 Dohody o kóde GSP.

G.	Toto Splnomocnenie je platné po dobu jedného roka od ______________ a obnovuje sa automaticky, ak:
•	Dohoda o kóde GSP zostáva platná; a
•	ani Vaša vláda, ani Microsoft neoznámia najmenej 30 dní pred koncom aktuálneho obdobia, že by Splnomocnenie nemalo byť obnovené.
Toto Splnomocnenie nemôže byť nikdy obnovené na obdobie dlhšie, ako je čas platnosti Dohody o kóde GSP, ale ukončené môže byť pred koncom platnosti Dohody o kóde GSP.

H.	[VOLITEĽNÁ ČASŤ] Microsoft pozýva technických zástupcov Vašej vlády na návštevu Centrály Microsoft Corporation v Redmonde, štáte Washington, aby sa zúčastnili na výmene informácií. Počas tejto návštevy budú mať technický zástupcovia Vašej vlády možnosť preskúmať Zdrojový kód a ďalšie aspekty jeho rozvoja, procesy testovania a rozmiestňovania, ďalšie špecifické pracovné projekty, ktoré sú v zhode s účelom opísaným v časti D vyššie. Po vzájomnej dohode budú zástupcovia Vašej vlády a zamestnanci Microsoftu o týchto témach diskutovať na určenom mieste.

PODPISY HLAVNÝCH STRÁN:
Súhlasíme so všetkým, čo je uvedené v tomto Licenčnom Splnomocnení.

MICROSOFT CORPORATION
	Vaša inštitúcia

Podpis	Podpis
_______________	____________________
Meno (tlačeným písmom)	Meno (tlačeným písmom)
_______________ 	_____________________
Titul	Titul

Dátum 	Dátum

PODPIS POVERENEJ INŠTITÚCIE (AK SA VZŤAHUJE AJ NA ŇU):
Súhlasíme so všetkým, čo je uvedené v tomto Splnomocnení, aj s tým, že sme viazaní Dohodou o kóde GSP.

Poverená inštitúcia

Podpis
				
Meno (tlačeným písmom)

Titul
				
Dátum

PROGRAM VLÁDNEJ BEZPEČNOSTI
Zoznam dodatočných zamestnancov (dodávatelia/konzultanti)

PODPISY HLAVNÝCH STRÁN :
Súhlasíme s tým, že dodávatelia a/alebo konzultanti uvedení v zozname sú oprávnení na také isté výhody ako zamestnanci Vašej inštitúcie a že Vaša inštitúcia spoločne s dodávateľmi a/alebo konzultantmi v plnej miere preberá zodpovednosť za dodržiavanie Dohody o kóde GSP a súvisiacich Splnomocnení.

MICROSOFT CORPORATION
Podpis	Podpis
_______________	____________________
Meno (tlačeným písmom)	Meno (tlačeným písmom)
_______________ 	_____________________
Titul	Titul

Dátum 	Dátum

PODPISY JEDNOTLIVÝCH DODÁVATEĽOV/KONZULTANTOV
Súhlasíme so všetkým, čo sa uvádza v priloženom Splnomocnení, a aj s tým, že sme viazaní Dohodou o kóde GSP. Ďalej súhlasíme s tým, že Microsoft môže voči nám uplatňovať podmienky Dohody.

Dodávateľská/Konzultačná organizácia 	Dodávateľská/Konzultačná organizácia 	

Podpis	Podpis
_______________	____________________
Meno (tlačeným písmom)	Meno (tlačeným písmom)
_______________ 	_____________________
Titul	Titul

Dátum 	Dátum

Dodávateľská/Konzultačná organizácia 	Dodávateľská/Konzultačná organizácia	
	
Podpis	Podpis
_______________	____________________
Meno (tlačeným písmom)	Meno (tlačeným písmom)
_______________ 	_____________________
Titul	Titul

Dátum 	Dátum